Ja nee, daai los ek vir die manne met die spesiale tongs en tools. Ek is ’n slegte voorbeeld van hierdie verskoning om buite te kan drink. En ja, jou glas sal altyd vol van die heel beste Bolandse wyn wees.
Een aand braai ek na ’n dag se inkopies saam met vroulief. Nou soos enige man sal kan getuig, is hierdie aktiwiteit maar ’* noodwendige hekkie om oor te kom. Uiteindelik bevind is ons toe in die nuwe Checkers met ’n leë trollie en ’n lang lys. Genadiglik ken ek die winkel en weet ek hoe om die beste produk teen die beste prys te kies.
Daar gekom sien ek dat mens moet so waar as die wragtig een rand in die gleuf gooi om die deur oop te maak. En dit as jy klaar R2 000 in die sentrum geblaas het. Swetsend krap ek vir die geld en ewe skielik kom daar ’n siel opgespook langs my. Hy vra my saggies vir ’n rand. Hy is wit, bestoppeld, om en by my ouderdom en ek vra hoekom soek hy een rand?
Ek vra: “ En Jaco, sê my, drink jy?” Hy antwoord: “Kom ons sê maar ja, meneer.” Ek sê vir hom dat hy moet vir my wag. Ek stap by die drankwinkel in en sien die stapel luukse handvervaardigde bier van Bavaria. Ek koop twee en wyn en nog bier vir die braai.
Dis nat, maar dis ook baie naby aan water. En ek dink aan sê maar Jaco daar alleen in die toilet naby Dorpstraat. En ek dink weer hoe taai die lewe kan wees. Ek gaan gooi vir my ’n groot rooie, sluk daar aan en skuif baie naby aan die vlamme.